CELEX: C2007/211/77
Language: et
Date: 2007-09-08 00:00:00
Title: Kohtuasi T-236/07: 4. juulil 2007 esitatud hagi — Saksamaa Liitvabariik versus komisjon

8.9.2007   
            
            
               ET
            
            
               Euroopa Liidu Teataja
            
            
               C 211/41
            
         4. juulil 2007 esitatud hagi — Saksamaa Liitvabariik versus komisjon
   (Kohtuasi T-236/07)
   (2007/C 211/77)
   Kohtumenetluse keel: saksa
   Pooled
   
      Hageja: Saksamaa Liitvabariik (esindajad: M. Lumma ja J. Müller)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 27. aprilli 2007. aasta otsus K(2007) 1901 Euroopa Põllumajanduse Arendus- ja Tagatisfondi (EAGGF) tagatisrahastust 2006. eelarveaastal rahastatud liikmesriikide makseasutuste kulude raamatupidamisarvestuse kontrollimise ja heakskiitmise kohta selles osas, milles hagejale pannakse 1 750 616,27 euro suurune kohustus;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja vaidlustab komisjoni 27. aprilli 2007. aasta otsuse K(2007) 1901 lõplik Euroopa Põllumajanduse Arendus- ja Tagatisfondi (EAGGF) tagatisrahastust 2006. eelarveaastal rahastatud liikmesriikide makseasutuste kulude raamatupidamisarvestuse kontrollimise ja heakskiitmise kohta ning taotleb otsuse tühistamist osas, milles see jätab teatud mittetagasinõutavad eksporditoetused poole ulatuses hageja kanda.
   Oma hagi põhjenduseks väidab hageja esiteks, et kostja kohaldas alusetult määruse (EÜ) nr 1290/2005 (1) artikli 32 lõike 5 kohast finantstagajärgede 50 % kandmise kohustust. Hageja arvates ei ole see säte kohaldatav neil juhtudel, millest on teatatud määruse (EÜ) nr 595/91 (2) artikli 5 lõike 2 kohaselt.
   Teiseks väidab hageja, et kostja on teatud vaieldavatel juhtumitel rikkunud hea halduse põhimõtteid, kuna ta on käitunud vastuolus oma 4. mai 1995. aasta ühepoolsest protokolli kantud avaldusest tuleneva õigusliku kohustusega.
   
      (1)  Nõukogu 21. juuni 2005. aasta määrus (EÜ) nr 1290/2005 ühise põllumajanduspoliitika rahastamise kohta (ELT L 209, lk 1).
   
      (2)  Nõukogu 4. märtsi 1991. aasta määrus (EMÜ) nr 595/91 eeskirjade eiramise ja valesti makstud summade tagasinõudmise kohta ühise põllumajanduspoliitika rahastamisel, infosüsteemi loomise kohta selles valdkonnas ning määruse (EMÜ) nr 283/72 kehtetuks tunnistamise kohta (EÜT L 67, lk 11; ELT eriväljaanne 03/11, lk 171).